RUUMIDE KASUTUSSE ANDMISE LEPING NR 4-3/184
Üürileandja	Mustamäe Kultuurikeskus Kaja	
Registrikood	75027593	
Esindaja	juhataja Ülle Laas	
Esindamise alus	Mustamäe Kultuurikeskuse Kaja põhimäärus	

Üürnik
Registrikood	Vain ja Partnerid OÜ
10324593	
Esindaja	Juhatuse liige Peep Vain	
Üürileandja ja üürnik (edaspidi viidatud ka kui pool või ühiselt kui pooled) on sõlminud ruumide kasutusse andmise lepingu (edaspidi leping) allolevatel tingimustel.
1.	Lepingu ese 
1.1.	Üürnikule antakse lepingus nimetatud tingimustel kasutada Mustamäe Kultuurikeskuse Kaja (E. Vilde tee 118, Tallinn) Suur saal koos kaasnevate teenustega (edaspidi üüripind). 
1.2.	Üürnik kasutab üüripinda: Muutuse mõtterännak.
1.3.	Üürnik kasutab üüripinda Korduv sündmus: 18.01, 01.02, 01.03, 19.04, 17.05, 14.06.2026..
2.	Üür
2.1	Üürnik tasub üürileandjale üüripinna kasutamise eest 4750,15 eurot (edaspidi üür), millele lisandub käibemaks kehtivas määras. Teenuste maksumus ja maht on fikseeritud hinnapakkumises, mis on lepingu lahutamatu osa.
2.2	Kui üürnik kasutab üüripinda kauem lepingus kokkulepitud ajast või kasutab lisaks muid ruume või teenuseid, mille kasutamises ei ole lepingus kokku lepitud, tasub ta üürileandjale üüri üüripinna tegeliku kasutamise aja ning kasutatud teenuste eest vastavalt hinnakirjale.
2.3	Üürileandja esitab üürnikule üldreeglina pärast ürituse toimumist arve, mille üürnik tasub 7 (seitse) kalendripäeva jooksul üürileandja pangakontole. Üürileandjal on õigus küsida ettemaksu.
3.	Üürileandja õigused ja kohustused
Üürileandjal on õigus:
3.1	kontrollida üüripinna eesmärgipärast kasutamist ja hooldamist;
3.2	saada üüripinna kasutamise eest lepingu punktides 2.1 ja 2.2 kokkulepitud üüri;
3.3	nõuda üürniku tekitatud kahju hüvitamist;
3.4	nõuda üürnikult teenuste ettevalmistamiseks ja korraldamiseks vajaminevat informatsiooni ürituse sisu, kava ja tehniliste küsimuste osas;
3.5	taganeda lepingust, teatades sellest üürnikule ette vähemalt 31 kalendripäeva enne üüripinna üleandmise kuupäeva;
3.6	öelda leping üles, kui:
3.6.1	üürnik ei väljasta üürileandjale vajalikku teavet üüripinnal ürituste korraldamise ja nende ettevalmistamise kohta;
3.6.2	üürnik ei täida lepingust tulenevaid kohustusi.
Üürileandja on kohustatud:
3.7	andma üüripinna üürniku valdusesse eritingimustes kokkulepitud ajal;
3.8	võimaldama üürnikul takistamatult üüripinda kasutada.
4.	Üürniku õigused ja kohustused
Üürnikul on õigus:
4.1	kasutada üürileandja üldkasutatavaid ruume, mis on vajalikud üüripinna sihtotstarbeliseks kasutamiseks;
4.2	rentida ürituse läbiviimiseks kolmandalt osapoolelt täiendavalt tehnilist või muud inventari, kooskõlastades see eelnevalt üürileandjaga; 
4.3	taganeda lepingust, teatades sellest üürileandjale ette vähemalt 31 kalendripäeva enne üüripinna üleandmise kuupäeva.
Üürnik on kohustatud: 
4.4	tasuma üüripinna kasutamise eest lepingu punktides 2.1 ja 2.2 kokkulepitud üüri. Kui üürnik kasutab üüripinda lepingus kokkulepitust kauem, on ta kohustatud maksma täiendavate teenuste eest hinnakirjajärgset tasu;
4.5	hoidma kasutusse võetud üüripinna korras ja kasutama seda eesmärgipäraselt;
4.6	pidama kinni kokkulepitud üüripinna kasutamise aegadest;
4.7	võimaldama üürileandja esindajal igal ajal kontrollida kasutusse võetud üüripinna seisundit ja kasutusotstarvet;
4.8	täitma üüripinnal korraldataval üritusel avaliku esitusega seotud autoriõigusi reguleerivatest õigusaktidest tulenevaid kohustusi;
4.9	tagastama üüripinna lepingu lõppemisel seisundis, milles see oli vastuvõtmise ajal;
4.10	pidama kinni tervisekaitse- ja tuleohutusnõuetest ning Mustamäe Kultuurikeskuse Kaja  (E. Vilde tee 118) ruumide kasutamise reeglitest;
4.10.1 	pidama kinni sündmusel osalejate arvu piirangutest vastavalt saalide mahutavusele ja kooskõlas  ohutus- ning evakuatsiooni nõuetega;
4.11	hüvitama üüripinna ja vara lõhkumise või üürniku süü tõttu tekkinud kahju taastamisele kuluvas summas. Üürniku süüks loetakse ka kahju, mille on tekitanud kolmandad isikud, kes viibisid üüripinnal või kasutasid vara üürniku loal.
5.	Vastutus
5.1	Pool vastutab teisele poolele lepingu rikkumisega tekitatud kahju eest.
5.2	Üürileandja ei vastuta üürniku poolt ürituse läbiviimiseks kolmandalt osapoolelt renditud täiendava tehnilise või muu inventari säilimise eest;
5.3	Üürileandjal on õigus nõuda üürnikult tähtpäevaks tasumata summalt viivist 0,05% iga viivitatud kalendripäeva eest. Üürileandja esitab üürnikule kirjaliku nõude ja vastavasisulise e-arve;
5.4	Kui üürnik annab ilma üürileandja eelneva nõusolekuta lepingu esemeks oleva üüripinna allüürile, on üürileandjal õigus nõuda üürnikult leppetrahvi 10% üüritasust iga rikkumise kohta eraldi.
5.5	Kui üürnik taganeb lepingust, teatades sellest üürileandjale 30 kuni 14 kalendripäeva enne punktis 1.3 märgitud üüripinna üleandmise kuupäeva, on üürileandjal õigus nõuda üürnikult leppetrahvi 50% üürisummast.
5.6	 Kui üürnik taganeb lepingust, teatades sellest üürileandjale ette vähem kui 14 kalendripäeva enne punktis 1.3 märgitud üüripinna üleandmise kuupäeva, on üürileandjal õigus nõuda üürnikult leppetrahvi üürisumma täies ulatuses.
5.7	Üürnik vastutab, et sündmusel osalejate arv ei ületaks lubatud maksimaalset saalitäituvust, ning kannab vastutust kõigi sellest tulenevate õiguslike ja varaliste tagajärgede eest osalejatele või üürileandjale.
6.	Ruumide ja avalike ürituste jäädvustamine
Üürileandjal on õigus jäädvustada ruume ja avalikke üritusi, mille puhul on mõistlik eeldada, et ei ole vaja füüsiliste isikute nõusolekut. Sellisest tegevusest teavitatakse üritusel osalejaid enne üritust. Jäädvustamise toimub turunduslikel eesmärkidel. Jäädvustusi kasutatakse reprodutseerimiseks, avaldamiseks ja levitamiseks Tallinna linnaga seotud artiklites sotsiaalmeedias, trüki- ja veebiväljaannetes, veebilehel jm. Kui tegemist ei ole avaliku üritusega isikuandmete kaitse seaduse § 11 tähenduses, siis jäädvustatakse ruume ja avalikke üritusi juhul, kui selles on üürnikuga kokku lepitud, ja lähtutakse andmekaitset reguleerivatest õigusaktidest.
7.	Korruptsioonivastased meetmed
7.1 Pooled ja nende nimel tegutsevad isikud on kohustatud kinni pidama Eesti Vabariigis kehtivatest korruptsioonivastastest õigusaktidest.
7.2 Üürnikul on keelatud sõlmida lepingu täitmisega seoses kokkuleppeid üürileandja nimel tegutsevate isikutega ja nendega korruptsioonivastase seaduse § 7 tähenduses seotud isikutega, teha neile lepingu täitmisega seoses kingitusi või soodustusi, mida ei saa üheselt mõista tavapärase viisakusavaldusena korruptsioonivastase seaduse § 4 tähenduses, või seada neid olukorda, mis võivad kaasa tuua tegeliku või näilise huvide konflikti.
7.3 Kui üürnik kutsub oma äritegevuse raames korraldatud üritusele lepingu täitmisega seoses üürileandja nimel tegutseva(id) isiku(id), ei tohi üritusel neid mõjutada. Üritusel võõrustamine peab jääma tavapärase viisakusavalduse raamesse.
7.4 Üürnik peab rakendama meetmeid, et vältida korruptsiooni tema nimel tegutsevate isikute, oma alltäitjate või muude üürnikuga seotud kolmandate isikute poolt seoses lepingu täitmisega.
7.5 Üürnik ja üürileandja ning nende nimel tegutsevad isikud kohustuvad tegema üksteisega koostööd korruptsioonivastaste meetmete rakendamisel, sh teavitama viivitamata üksteist kõigist lepingu täitmisega seotud korruptsioonijuhtumi kahtlustest.
7.6 Üürileandjal on õigus leping üles öelda, kui üürnik rikub korruptsioonivastaseid õigusakte või on rikkunud lepingus ettenähtud korruptsioonivastaseid meetmeid.
8.	Muud tingimused
8.1 Kõik lepingu täitmisega seotud teated ja muu oluline informatsioon peavad olema esitatud kirjalikku taasesitamist võimaldavas vormis.
8.2 Leping jõustub selle allkirjastamisel. Leping lõpeb, kui sellega võetud kohustused on täidetud.
8.3 Lepingust tulenevad vaidlused ja lepingus reguleerimata küsimused püüavad pooled lahendada läbirääkimistega. Kui see ei õnnestu, lahendatakse vaidlus Harju Maakohtus .

9.	Lepingu lisad
Ruumide kasutusse andmise lepingu lisad on:
9.1	lisa 1 „Mustamäe Kultuurikeskuse Kaja ruumide kasutamise reeglid“.
10.	Kontaktisikud ja kontaktandmed
10.1		Üürileandja	
	Kontaktisik	Marje Randver
tel 53437011
e-post marje.randver@kajakeskus.ee
Kontaktisiku äraoleku korral täidab tema ülesandeid teda asendav teenistuja.	
	Aadress	E. Vilde tee 118, 12614 Tallinn	
10.2		Üürnik 	
	Kontaktisik	Maarit Randrüüt
tel 5257008
e-post info@vain.ee	
	Aadress	Lesta tn 1, 13516 Tallinn	
11.	Poolte allkirjad
(allkirjastatud digitaalselt)
Ülle Laas
Üürileandja esindaja	(allkirjastatud digitaalselt)
Peep Vain
Üürniku esindaja	

Ruumide kasutusse andmise lepingu lisa 1

MUSTAMÄE KULTUURIKESKUSE KAJA RUUMIDE KASUTAMISE REEGLID

Üürnik hoiab kasutusse võetud üüripinna korras ja kasutab seda eesmärgipäraselt.
1.1.	Mustamäe Kultuurikeskuse Kaja ruumides aadressil E. Vilde tee 118 on keelatud:
1.1.1.	suitsetada keskuse hoones, maja ees ja sissepääsu vahetus lähetuses;
1.1.2.	tarvitada narkootilisi ja psühhotroopseid aineid;
1.1.3.	kasutada omavoliliselt elektrisoojendeid;
1.1.4.	kasutada suitsu ja gaase eritavaid aparaate ja küünlaid; 
1.1.5.	visata prügikastidesse kustutamata tuletikke või teisi kuumi ja hõõguvaid esemeid;
1.1.6.	kasutada kergestisüttivaid aineid ja põlevvedelikke;
1.1.7.	sulgeda või ummistada mööbli ja teiste esemetega väljapääse;
1.1.8.	lubada hoonesse üritusega mitteseotuid isikuid.
1.2.	Mustamäe Kultuurikeskuse Kaja (aadressil E. Vilde tee 118) katuseterrassil on rangelt keelatud üle piirdeaia ronimine, rikkumise tuvastamisel on keskusel õigus rakendada ühekordset trahvi summas 100 eurot.
1.3.	Üürnik peab kinni pidama saalide mahutavuse piirangutest ja tagama, et üritusel osalejate arv ei ületa lubatud piire: 
1.3.1. teave kõigi ruumide mahutavuste kohta on kättesaadav veebilehel https://kajakeskus.ee/ 
1.3.2. kontserdisaali maksimaalne mahutavus on kuni 303 istekohta.
1.4.	Hädaabi korral tuleb helistada häirekeskuse numbril 112 ja teavitada juhtumist keskuse lepingujärgset kontaktisikut.  Juhime tähelepanu, kui hoone välisuksed on suletud, tuleb tagada  uste avamine väljakutsele reageerinud üksusele.
1.5.	Tulekahju korral peab koheselt helistama häirekeskusesse telefonil 112 ja alustama evakuatsiooni. Evakuatsiooni ajal liigutakse otse hoonest välja, kasutades selleks lähimat märgistatud evakuatsiooniteed lähima evakuatsioonipääsuni.
1.6.	Sõltuvalt ürituse iseloomust, on kultuurikeskusel õigus nõuda litsentseeritud turvatöötajate teenuse kasutamist üritusel.